Ribe Stifts Adresseaviser, 1833-09-24
Portugal. De ministerielle og, efter dem, de øvrige Pariserblade meddele følgende Nyhed: "Man har idag (den 15de d. M.) ved overordentlig Leilighed, erholdt Efterretninger fra Lissabon. Efterat D. Miguels Tropper d. 4de havde foretaget en Rekognostering mod Hovedstaden, gjorde de den 5te et almindeligt Angreb, men bleve slagne. Den 6te og 7de bleve Hærene i deres Stillinger; man saae en nye Kamp imode." Hvorledes denne Efterretning var kommen, vidste man i Paris ikke. Afdens Korthedsluttede man sig til, at den var indtruffen paa den telegraphiske Vei fra Bayonne; men da Bayonneser Telegrafen, siden den mældte Kongen af Spaniens Død, ikke staaer i synderlig Credit: saa drage, Mange Efterretningens Rigtighed i Tvivl. Dog overlade flere Journaler, især Temps, sig til den meest levende Glæde i denne Anledning. Qvotidienne har derimod faaet ganske andre Budskaber. Den beretter, ogsaa ifølge telegraphiske Depescher, at alle D. Pedros Forposter bleve den 4de kastede og drevne tilbagetil Lissabon; at D. Miguels Tropper om Aftenen d. 5te med største Tapperhed havde bemægtiget sig en af Forstæderne; at D. Pedro den 6te ved Dagens Anbrud havde forlangt Vaabenstilstand, for at underhandle; at denne ogsaa var bevilget og skulde vare indtil Middag den 7de. - Denne Efterretning ansaae man imidlertid for aldeles utroværdig, saameget mere, som den engelske Paketbaad Scho laae færdig i Lissabons Havn, for strax at afgaae, hvis noget Afgjørende forefaldt, og man tvivlede ikke om, at den i hiint Tilfælde allerede maatte være indtruffen til Engelland. - Tilligemed Creditivet til den franske Chargs d'Affaires i Lissabon, udstedtes en Opfordring til Marskalk Bourmont og de under hans Commando værende franske Officerer, i hvilken det befales dem at forlade D. Miguels Tjeneste. Hvis det ikke efterleves, skulle de stilles for en Krigsret. - De engelske Tidender fortælle en Mængde om al den Opmærksomhed, man har viist Donna Maria. Ved Afskedsgildet i Windforvar Kongen især meget oprømt og satte saa ganske Ceremonier tilsidde, at han, blandt Andet, fyldte Glassene og udbragte en Skaal for sin gamle brave Ven Marquis Funchal. Af større Vigtighed er vel en Samtale, som Hertuginden af Braganza for Afreisen havde med Lord Palmersion, og som varede henimod to Timer. D. 14de afreiste de høie Gjæster atter til Portsmouth, hvor de modtoge en Deputation fra de i London værende Portugisere. Den næste Dag gik de ombord paa Dampskibet Soho. Dersom den stormende Sydvestvind vedblev, regnede man, at Overfarten til Lissabon vilde medtage 8 Dage. Coureren meente imidlertid, at den unge Dronning ikke ganske vilde forlade Engellands gjæstfrie Kyst, førende nye Efterretninger fra Lissabon vare indtrufne. -Der har længe været Tale om en Kjærlighedsforstaaelse mellem Donna Maria og Hertugen af Leuchtenberg, hvorover den franske Regjering skulde være meget fortrædelig. Nu hedder det, at denne Forbindelse skal først være foreslaaet af det svenske Hof ved en høitbetroet Agent; at D. Pedro har givet sit Samtykke dertil under visse betingelser, og at umiddelbart derefter Sverrigs Anerkjendelse er skeet. - Privatbreve, fra Madrid mælde, at den spanske Regjering vil lade 20,000 Md. rykke ind i Portugal til D. Miguels Tjeneste, saasnart Engelland sender D. Maria Hjælpetropper. Dermed staaer da vel i Forbindelse, at der i Frankerig mere end nogensinde tilforn tales om en Observationshærs Sammentrækning ved Pyrenæerne.